Boulc'het eo bet labour brezhonekaat an anvioù gallek gant Théo Jeusset er bloavezioù '30. Kendalc'het eo bet gant meur a den (R. Hemon, KIS-SADED, Youenn Olier hag reoù all.  Ar re-se o doa studiet al latin, ar yezhoù keltiek ha soniadouriezh istorel ar yezhoù latin ha keltiek.  N'eo ket bet echuet, siwazh, al labour war anvioù an departamantoù gall (er c'hontrol eo bet lakaet roll ar "broioù istorel gall"  war [17]Geobreizh.  Evidonme n'eus ket tu da dammvrezhonekaat, rak ne welan ket penaos lakaat asamblez Mezven ha Oise pe Creuse. Ret eo dibab etre peurvrezhonekaat pe lezel e galleg.  Kavout a ra din dreeist ma afe e klaoustre ar wikipedidi desketañ leuniañ an toulloù evel en deus kinniget Neal dre ar roll en deus savet. Mat e vije lakaat anezhi en ur spas boutin evel Kendivizoù reolata/Anvioù  douaroniel.  Koulskoude, ne 'm eus ket gwelet den o c'hinnig an droidigezh en ur degas un elfenn skiant war ar soniadouriezh istorel.  Studiet 'm eus ar skiant-se pelle'zo evit ar galleg, met n'on ket gouest keñveriañ an emdroadurioù a veze er Grennamzer-uhel. Marteze e vo un den ampart-tre evit lavaret deomp m'eo reizh kemer Issa evit Oise ha Samma evit Somme (evel 'm eus displeget e-lec'h all e teu an daou anv eus ar memes ger, Samara). Neuze e c'hellfer treiñ Val d'Oise da Nantissa pe Nant-Issa diwar patrom Pleneg-Nantraezh ha Nantize. Den n'en deus gwelet ar ger-se a-raok? A-raok Jeusset ne oa ket kaoz eus Felger (anv "ofisiel" hiziv) ha n'eo ket bet degemeret gant Roparz Hemon (Foujera) memestra.